**Тема:** **Thracica et protobulgarica. Кръгла маса по повод 120 години от рождението на проф. Веселин Бешевлиев**

Договор № 80-10-8/18.03.2020 г.

**Ръководител**: гл. ас. д-р Йоанна Ил. Бенчева

**Факултет/департамент/звено**: Исторически факултет

**Участници:** проф. д-р Ивайла Попова, доц. д-р Мира Маркова, гл. ас. д-р Кирил Господинов

**Докторанти:** Тодор Тодоров, Райчин Райчинов, Кристиана Бояджиева

През 2020 г. се навършиха 120 години от рождението на проф. Веселин Бешевлиев (1900-1992) - утвърден и признат учен в областта на хуманитаристиката. Неговите проучвания по различни проблеми от областта на историята, филологията, епиграфиката, археологията, ономастиката и историческата география не са загубили високата си научна стойност. Широка известност в академичните среди имат изследванията му посветени на първобългарските надписи, преиздавани многократно у нас и в чужбина. Преводите му на антични и византийски автори като Есхил, Еврипид, Софокъл, Аристофан, Йорданес, Теофан, патриарх Никифор са ценени и днес.

В чест на проф. Бешевлиев на 6.11.2020 г. онлайн в платформата nasledstvo.bg бе проведена кръгла маса. Тя бе открита от доц. д-р Мира Маркова, декан на ИФ и проф. д-р Румяна Прешленова, директор на ИБЦТ. В работата ѝ с доклади се включиха учени от Исторически факултет, Философски факултет и Факултет по класически и нови филологии, ЦСВП „проф. Иван Дуйчев“ при СУ „Св. Климент Охридски“, Институт за балканистика с център по тракология и Институт за исторически изследвания при Българската академия на науките, ЮЗУ „Неофит Рилски“ в Благоевград. Сред имената на участниците изпъкваха имената на утвърдени учени като проф. д-р Милияна Каймакамова (ИФ), проф. днк Цветелин Степанов (ФФ), доц. д-р Снежана Ракова (ЮЗУ). В работата на кръглата маса се включиха и гл.ас. д-р Йоанна Бенчева (ИФ), гл. ас. д-р Мария Полимирова (ЦСВП), гл. ас. Светозар Ангелов (ЦСВП), гл. ас. д-р Деница Петрова (ИИИ), гл. ас. д-р Кирил Ненов (ИИИ), гл. ас. Николай Шаранков (ФКНФ), гл. ас. д-р Александра Миланова (ИБЦТ). Скъп гост бе и Боян Бешевлиев, син на проф. д-р Веселин Бешевлиев. Докладите от кръглата маса ще бъдат публикувани в *ГСУ ИФ, т. 105/2020*.

В рамките на проекта от УИ „Св. Климент Охридски“ бе издадена и биобиблиография на проф. Бешевлиев - *Йоанна Бенчева*, *Веселин Бешевлиев. Биобиблиография, София: УИ „Св. Кл. Охридски“, 2020*, ISBN 978-954-07-5055-2. Редактор на изданието стана друг член на екипа – проф. д-р Ивайла Попова.